คลังลดเป้าศก.ปีนี้เหลือ1.4%
สศค. คาดเศรษฐกิจปีนี้โตเหลือ 1.4% ต่อปี แต่ปีหน้าโต 4.1% ต่อปี
30 ต.ค. 2557

สศค. คาดเศรษฐกิจปีนี้โตเหลือ 1.4% ต่อปี แต่ปีหน้าโต 4.1% ต่อปี
วันที่ 30 ตค. นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า สศค. ได้ปรับระมาณเศรษฐกิจ 2557 เหลือ 1.4% ต่อปี หรือ 1.2-1.7% ต่อปี จากที่คาดการณ์ก่อนหน้านี้จะขยายตัวได้ 2% ต่อปี หรือ 1.5-2.5% ต่อปี เนื่องจากการส่งออกหดตัวอย่างมาก จากที่คาดการณ์ไว้เดิมจะขยายตัวได้ 1.5% เหลือ 0.1% ต่อปี
สำหรับเศรษฐกิจปี 2558 คาดว่าจะขยายตัวได้ 4.1% ต่อปี หรือ 3.6-4.6% ต่อปี เนื่องจากได้รับแรงส่งจากมาตรการกระตุ้นเศรษฐกิจ ทั้งด้านการใช้จ่ายและการลงทุน
นายกฤษฎา กล่าวว่า เศรษฐกิจปีนี้มีโอกาสขยายตัวได้มากกว่า 1.5% ต่อปี หากรัฐบาลสามารถเร่งเบิกจ่ายงบลงทุนในช่วง 2 เดือน ที่เหลือได้จำนวนมากๆ